

SPOROČILO ZA JAVNOST

**Premiera Spacebounda**

V soboto, 21. septembra, bo ob 20. uri v Pekarni v Starem Velenju premiera performansa z naslovom Spacebound. Projekt temelji na 10-minutni koreografiji plesalk in koreografinj Plesnega teatra Velenje Tine Benko in Neže Jamnikar, v katerem sta se ukvarjali z abstraktnostjo giba, dinamiko, uporabo prostora, partneringom, detajli v gibu in impulzi. Koreografijo brez zgodbe sta povezali z drugimi umetniškimi področji, in sicer je ples služil kot inspiracija za ustvarjanje v fotografiji, slikarstvu, videu, kiparstvu, maski, kostumografiji, poeziji. Umetniško ekipo poleg plesalk sestavljajo Taja Polovšak, Jurij Panjan, Uršula Skornšek, Mihael Novak, Ana Lihteneker ter Gea Erjavec in Damir Raković iz Teatra Ponoreli. Ponovitvi dogodka bosta še 23. in 24. septembra. Projekt je nastal pod okriljem Festivala Velenje in KUD Koncentrat. S projektom želi Festival Velenje obogatiti vsebine Pikinega festivala tudi z dogodki za mlade.

- Konec -

**Več informacij:** Barbara Pokorny, 041 535 567, 03/898 25 71, www.festival-velenje.si